钦定古今图书集成/理学汇编/经籍典/第184卷 > 汉董仲舒春秋繁露一 > 《灭国下》
## 钦定古今图书集成/理学汇编/经籍典/第184卷 > 汉董仲舒春秋繁露一 > 《灭国下》

纪侯之所以灭者，乃九世之仇也。一旦之言，危百世
之嗣，故曰“大去。”卫人侵成，郑入成，及齐师围成，三被
大兵，终灭莫之救，所恃者安在？齐桓公欲行霸道，谭
遂违命，故灭而奔莒。不事大而事小。曹伯之所以战
死于位，诸侯莫助忧者，《幽》之会，齐桓数合诸侯，曹小，
未尝来也。鲁，大国，幽之会，庄公不往，戎人乃窥兵于
济西，由见鲁孤独而莫之救也。此时大夫废君命专
救危者，鲁庄公二十七年，齐桓为幽会卫人不来，其
明年，桓公怒而大败之，及伐山戎，张旗陈获以骄诸
侯，于是鲁一年三筑台乱臣。此三起于内，夷狄之兵

会》是也。齐桓卒，竖刁、易牙之乱作，邢与狄戎其同姓
取之，其行如此，虽尔亲，庸能亲尔乎？是君也，其灭于
同姓，魏侯毁灭邢是也。齐桓为幽之会，卫不至，桓怒
而伐之，狄灭之，桓忧而立之。鲁庄为柯之盟，劫汶阳，
鲁灭威立之。邢、杞未尝朝聘，齐桓见其灭，率诸侯而
立之，用心如此，岂不霸哉！故以“忧天下”与之。